**DEL II: MØNSTERVEDTEKTER FOR LOKALLAG AV NORSK BONDE– OG SMÅBRUKARLAG**

Dette er mønstervedtekter som må vedtakast av årsmøtet i lokallaget for å vere gyldig. Lokallag kan tilpasse mønstervedtekter til lokale tilhøve. Endringar som bryt med intensjonane i vedtektene til Norsk Bonde– og Småbrukarlag, må godkjennast av styret i Norsk Bonde– og Småbrukarlag.

**§ 1 NAMN PÅ LOKALLAGET**

…………………………………………………..Bonde- og Småbrukarlag er eit lag. Lagsmedlemmene er tilslutta

Norsk Bonde- og Småbrukarlag. Lagsmedlemmene har ikkje sjølvstendig ansvar for forpliktingane i laget.

Desse vedtektene er vedtekne på årsmøtet i laget..…………………………………

**§ 2 FØREMÅL**

§2.1 Laget er ein fagleg og næringspolitisk organisasjon, som har til formål å fremje faglege, kulturelle, sosiale og økonomiske interesser for folk i jordbruket.

**§ 3 MEDLEMSKAP**

§3.1 Alle som deler laget sitt føremål og interesser kan bli medlemmer.

**§ 4 ÅRSMØTET I LOKALE LAG**

§4.1 Årsmøtet har den høgaste avgjerdsmakta i lokallaget.

§4.2 Ordinært årsmøte skal haldast kvart år og gjerast kjent minst to veker på førehand.

§4.3 Ordinært årsmøte skal ta føre seg desse sakene:

1. Årsmeldinga og rekneskapen frå styret.
2. Arbeidsplan og budsjett for komande årsmøteperiode.
3. Framlegg frå medlemmene. Slike framlegg må vere komne til styret seinast ei veke før årsmøtet.
4. Val av leiar, minst to styremedlemmer og to varamedlemmar. Leiaren blir vald for eitt år, og styremedlemmene for to år (første gongen går halvparten ut etter loddtrekking).
5. Val av representantar til eventuelt fellesstyre for lokallag i regionen.
6. Val av to revisorar.
7. Val av utsendingar til årsmøtet i fylkeslaget.
8. Val av personar til interne utval.
9. Val av tre personar til valnemnd. Val av leiar for eitt år. Val av to medlemmar, den eine for to år og den andre for tre år.

§4.4 Alle medlemmane i laget har røysterett.

§4.5 Årsmøtet blir leidd av ein dirigent valt av årsmøtet.

§4.6 Årsmøtet tek avgjerdene ved fleirtalsvedtak. Står røystetalet likt, gjer røysta til dirigenten utslaget. Når røystetala er like ved val, blir valet avgjort ved loddtrekking.

§4.7 Møteprotokollen skal underskrivast av møtedirigent og minst to årsmøtevalde deltakarar.

§4.8 Det skal innkallast til omframt årsmøte når styret eller 1/4 av medlemmene i laget eller styret i fylkeslaget krev det.

§4.9 Utskrift av protokoll frå årsmøtet skal sendast til fylkeslaget.

**§ 5 STYRET I LOKALLAGET**

§5.1 Styret leier arbeidet i lokallaget og står ansvarleg overfor årsmøtet.

§5.2 Styret er samansett av leiar og minst to styremedlemmer valde på årsmøtet. Styret skal vere samansett av både kvinner og menn.

§5.3 Styret er vedtaksført når minst halvparten av styremedlemmane er til stades.

§5.4 Styret skal:

1. Velje nestleiar, kasserar, sekretær og studieleiar innan styret.
2. Leie verksemda i laget i samsvar med vedtektene og retningslinene i organisasjonen.
3. Ta opp saker som fremjar føremålet til organisasjonen.
4. Handsame saker som fylkeslaget og landslaget sender til uttale innanfor dei tidsfristane som blir sette.
5. Oppnemne personar til å representere laget.
6. I alle saker som gjeld lokale tilhøve i heile kommunen, skal styret søkje samarbeid med eventuelle andre lokallag av Norsk Bonde– og Småbrukarlag i kommunen (eventuelt gjennom eit felles styre).
7. Innkalle valnemnda til siste styremøte før årsmøtet for å diskutere framlegg av innstilling til nytt styre.

§5.5 Utskrift av protokollen frå styremøta skal sendast fylkeslaget.

**§ 6 VEDTEKTSENDRINGAR**

§6.1 For at lokallag skal kunne vedta framlegg til endring av vedtektene, må framlegga gjerast kjende for medlemmene minst ein månad før lokallagsårsmøtet. Endringar krev 2/3 fleirtal og kan berre gjerast på årsmøtet.

**§ 7 OPPLØYSING AV LOKALLAG**

§7.1 Oppløysing av lokallaget kan berre vedtakast på ordinært årsmøte med ¾ fleirtal av dei frammøtte utsendingane. Fylkeslaget kan vedta oppløysing av medlemslause lokallag på det ordinære årsmøtet sitt. Midla til oppløyste lag skal delast likt mellom fylkeslaget og landslaget.